《游小金山 其一》
明代·吴旦

碧水流无极，苍山望不穷。宝花飘象驾，珠树绕龙宫。

二梵何年续，三车此地雄。心猿坐来刊，知在惠门中。

作者简介：广东南海人，字而待，号兰皋。嘉靖举人。官归州守，治行第一，擢山西按察司佥事。与欧大任、梁有誉、黎民表、李时行结社广州南园，称南园后五子，以追踪明初孙蕡等南园五子之风。有《兰皋集》。